**Орал гуманитарлық колледжі**

 Бекітемін

 Орал гуманитарлық

 колледж директоры

 \_\_\_\_\_\_ З.Габдуллина

 « »\_\_\_\_\_\_\_\_\_ 2019 ж

**КОЛЛЕДЖДІҢ АТА-АНАЛАР КОМИТЕТІ ТУРАЛЫ ЕРЕЖЕ**

Педагогикалық Кеңесте талқыланып, бекітілуге ұсынылды

Хаттама № « » \_\_\_\_\_\_\_\_ 20\_\_\_\_ жыл

**Жалпы ереже**

Ата-аналар комитеті білім алушыларға, колледжге және отбасыға көмек көрсету мақсаттарында құрылады. Олар білім алушыларға ғылым негіздері туралы терең және берік білімді қамтамасыз етуде, студенттерге жоғары адамгершілік қасиеттерін, еңбекке зерделі көзқарасты, жауапкершілікті және тәртіпті, өзін ұстау мәдениетін тәрбиелеуде, білім алушылардың құқықтық, эстетикалық, физикалық тәрбиесінде, олардың денсаулығын сақтауда педагогикалық ұжымға көмек көрсетеді.

Колледждің ата-аналар комитеті өз жұмысында Ата-аналар комитеті туралы ережені, жұмыс жоспарын, ата-аналар жиналыстарының шешімдерін, педагогикалық кеңестің, колледж директорының және топ кураторларының ұсынымдарын басшылыққа алады.

**Ата-аналар комитетінің міндеттері:**

* колледждің педагогикалық ұжымы мен отбасының балаларға бірлесіп тәрбиелік әсерді белгілеу мақсаттарында отбасы мен колледж арасында байланыстарды жан-жақты нығайту;
* ата-аналар жұртшылығын колледж өміріне белсенді қатысуға, ата-аналар мен халық арасында педагогикалық насихаттауды ұйымдастыруға тарту;
* әлеуметтік қорғалмаған оқушыларды анықтауда және қорғауда көмек көрсету.

**Ата-аналар комитеттерінің жұмысын ұйымдастыру және оның мазмұны**

1. Ата-аналар комитеті колледждің ата-аналарының жалпы жиналысында төраға және 2 мүшесі құрамында сайланады.

2. Жалпы колледж ата-аналар комитетінің басшылығымен колледжде жұмыстың бөлек тараулары (педагогикалық насихаттауды өткізу, еңбек тәрбиесі және қоғамға пайдалы еңбекті ұйымдастыру, мәдени-көпшілік жұмыс, шаруашылық, спорттық-сауықтыру және т.б. жұмыстар) бойынша тұрақты немесе уақытша комиссиялары құрылуы мүмкін. Комиссиялардың құрамы және олардың жұмысының мазмұны ата-аналар комитетімен анықталады.

3. Ата-аналар комитеті келесідей көмек көрсетеді:

* педагогикалық ұжымның білім алушылардың ата-аналарымен және жұртшылықпен байланыстарын нығайту;
* сабақтан тыс уақытта оқушылармен тәрбие жұмысында ата-аналарды тікелей қатысуға тарту;
* білім алушылардың кәсіптік бағдары бойынша жұмыс;
* колледж Жарғысын орындау бойынша, білім алушылардың жеке пәндерді тереңдеп зерттеуі бойынша бақылауды жүзеге асыру;
* жиналыстарды, ата-аналарға арналған баяндамаларды, дәрістерді оқуды, отбасылық тәрбие тәжірибесімен алмасу жөніндегі сұхбаттарды ұйымдастыру және өткізу,
* демалыс кезеңінде оқушылармен сауықтыру және мәдени-көпшілік іс-шараларын өткізу.

4.   Колледждің ата-аналар комитеті отырыста оның кемінде 2-3 мүшесі болған кезде өз шешімдерін қабылдауға құқылы.

5.   Колледждің ата-аналар комитеті жалпы ата-аналар жиналысы алдында өз жұмысы туралы есеп береді.